**И Н С Т Р У К Ц И Ј А**

**за подношење захтева за издавање одобрења** **за спровођење мера и активности професионалне рехабилитације особа са инвалидитетом**

У складу са Законом о професионалној рехабилитацији и запошљавању особа са инвалидитетом („Службени гласник РС”, бр. 36/09 и 32/13 и 14/2022 - др. закон), у даљем тексту: Закон) носиоци послова професионалне рехабилитације, поред организације надлежне за послове запошљавања, могу бити и предузећа за професионалну рехабилитацију и запошљавање особа са инвалидитетом, образовне установе и други облици организовања који испуњавају услове, критеријуме и стандарде за спровођење мера и активности професионалне рехабилитације.

Ближе дефинисање испуњености услова за спровођење обука утврђено је Правилником о ближим условима, критеријумима и стандардима за спровођење мера и активности професионалне рехабилитације („Службени гласник РС”, број 112/09).

Услови за обављање обука прописани наведеним правилником односе се на:

1. грађевинско техничке услове у погледу локације, инфраструктуре и у функционалном погледу;
2. услове у погледу опреме;
3. услове у погледу програма обуке (уз програм обуке обавезно достављање доказа о испуњености прописаних услова и доказа о квалификацији, одговарајућем искуству у раду са особама са инвалидитетом као и предлозима уговора о ангажовању за предаваче теоријског и практичног дела обуке);
4. услове у погледу стручних лица (стручно лице које прати спровођење програма обуке и предавачи теоријског и практичног дела обуке).

Приликом испуњавања грађевинско техничких услова у погледу локације, инфраструктуре и у функционалном погледу, потребно је водити рачуна и о условима прописаним Законом о санитарном надзору („Службени гласник РС”, број 125/04) и Правилником о општим санитарним условима које морају да испуне објекти који подлежу санитарном надзору („Службени гласник РС”, број 47/2006), с обзиром да ове услове морају да испуњавају субјекти који обављају делатност социјалне заштите и васпитно-образовну делатност. Испуњавање наведених услова подлеже накнадној контроли санитарних инспектора.

Програм обуке, у складу са наведеним правилником има обавезне елементе, а пример се налази на крају ове процедуре.

Чланом 15. Закона прописано је да поједине мере и активности професионалне рехабилитације (уколико се ради о радном оспособљавању, доквалификацији, преквалификацији и програмима за стицање, одржавање или унапређење радних и радно-социјалних знања и вештина, програмима за унапређење радно-социјалне интеграције и обукама за примену техничких и технолошких решења), носиоци послова професионалне рехабилитације спроводе на основу одговарајућег програма, по прибављеном одобрењу министарства надлежног за послове запошљавања.

На програм обуке прибављају се мишљења органа надлежног за послове безбедности и здравља на раду и организације надлежне за стручно образовање и образовање одраслих и то:

1. Управе за безбедност и здравље на раду (Београд, Немањина 22-26) и
2. Завода за унапређивање образовања и васпитања - Центар за стручно образовање и образовање одраслих (Београд, Фабрисова 10).

Након прибављених мишљења, захтев за издавање одобрења за спровођење мера и активности професионалне рехабилитације особа са инвалидитетом подноси се Министарству за рад, запошљавање борачка и социјална питања - Сектор за заштиту особа са инвалидитетом (Београд, Немањина 22-26).

Форма захтева није утврђена, али ради бржег и ефикаснијег сагледавања испуњености Законом прописаних услова и добијања одобрења, потребно је да захтев садржи тачан назив програма обуке и податке о:

1. подносиоцу захтева (пун назив подносиоца захтева, матични број, ПИБ, седиште подносиоца захтева, претежна делатност, одговорно лице у подносиоцу захтева);
2. лицу за контакт (телефон и електронска адреса);
3. адреси простора у коме ће се спроводити мере и активности професионалне рехабилитације у складу са програмом обуке (потпуни подаци у вези са локацијом и инфраструктуром);
4. стручним лицима, предавачима и наставницима практичне наставе који су или ће бити запослени/ангажовани на спровођењу програма (наводе се сви подаци о лицима која подразумевају и податке о њиховој стручној оспособљености, постигнутој квалификацији, лиценцама и одговарајућем искуству у раду са особама са инвалидитетом);
5. опреми, инвентару и наставним средстава који ће бити коришћени при спровођењу мера и активности професионалне рехабилитације по програму обуке, прилагођене особама са инвалидитетом у складу са врстом и степеном инвалидности (наводе се сви подаци од значаја укључујући и просторно - техничке капацитете).

Уз захтев за издавање одобрења за спровођење мера и активности професионалне рехабилитације особа са инвалидитетом обавезно се доставља:

1. програм обуке за особе са инвалидтетом;
2. мишљење органа надлежног за послове безбедности и здравља на раду на програм обуке (оверена копија);
3. мишљење организације за стручно образовање одраслих на програм обуке (оверена копија);
4. фотокопија дипломе стручног лица које ће пратити спровођење програма обуке, радна биографија, предлог уговора о раду/радном ангажовању који постаје оперативан даном почетка извођења обуке и доказ о одговарајућем искуству у раду са особама са инвалидитетом (дефинисано Правилником о ближим условима, критеријумима и стандардима за спровођење мера и активности професионалне рехабилитације;
5. фотокопије диплома, раднe биографијe и предлози уговора о раду/радном ангажовању, који постају оперативни даном почетка извођења обуке, за све предаваче теоријског дела обуке и наставнике практичне наставе (за наставнике практичне наставе прилаже се доказ о одговарајућем искуству у раду са особама са инвалидитетом у складу са наведеним правилником);
6. доказ о испуњености услова у погледу простора, опреме и наставних средстава (прилаже се план просторија ради сагледавања прилагођености простора потребама особа са инвалидитетом, број катастарске парцеле и пуна адреса објекта у коме ће се спроводити практични и теоријски део обуке, када је власник објекта корисник објекта, док се у другим случајевима доставља доказ о основу права коришћења као нпр. уговор о закупу оверен код јавног бележника и друго; у вези са опремом и наставним средствима потребан је основ права коришћења истих);
7. доказ о уплати републичке административне таксе.

Друге податке и доказе од значаја за добијање дозволе могуће је доставити и у току поступка, односно након поднетог захтева, у разумном року.

Уколико је исту документацију подносилац захтева приложио приликом подношења захтева за издавање дозволе за обављање делатности предузећа за професионалну рехабилитацију и запошљавање особа са инвалидитетом, о коме је надлежни орган позитивно одлучио и уколико није дошло до промене у односу на моменат подношења наведеног захтева, није у обавези да је доставља уз овај захтев.

У складу са Законом о републичким административним таксама („Службени гласник РС”, (Службени гласник РС”, бр. 43/03, 51/03 - испрaвка, 61/05, 101/05 - др. закон, 5/09, 54/09, 50/11, 93/12, 65/13, 70/2011 - усклађени дин. изн., 55/2012 - u усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр., 50/2018 - усклађени дин. изн., 95/2018, 38/2019 - усклађени дин. изн., 86/2019, 90/2019 - испр., 98/2020 - усклађени дин. изн., 144/2020, 62/2021 - усклађени дин. изн., 138/2022 и 54/2023 - усклађени дин. изн.) наплаћује се такса за издавање решења о одобрењу за спровођење мера и активности професионалне рехабилитације особа са инвалидитетом према следећој инструкцији:

|  |  |
| --- | --- |
| Износ | 660,00 РСД |
| Прималац | буџет Републике Србије |
| Рачун | 840-742221843-57 |
| Модел | 97 |
| Позив на број | 50-016 |

У складу са чланом 25. Закона о привредним друштвима ("Сл. гласник РС", бр. 36/2011, 99/2011, 83/2014 – др. закон, 5/2015, 44/2018, 95/2018, 91/2019 и 109/2021) подносиоц захтева није у обавези да прилоком подношења захтева користи пословни печат.

**ОБАВЕЗНИ ЕЛЕМЕНТИ ПРОГРАМА ОБУКЕ**

|  |  |  |  |  |  |
| --- | --- | --- | --- | --- | --- |
| **НАЗИВ ОБЛАСТИ** | **БРОЈ**  **ЧАСОВА ПО ОБЛАСТИ** | **САДРЖАЈИ УЧЕЊА** | **НАЧИН СТИЦАЊА ЗНАЊА И ВЕШТИНА** | | **ИСХОДИ УЧЕЊА** |
| Теоријски | Практично |
| **Област 1**  Организација друштва и корпоративна култура |  |  |  |  |  |
| **Област 2**  Законска регулатива која се односи на права и обавезе запослених |  |  |  |  |  |
| **Област 3**  Безбедност и здравље на раду |  |  |  |  |  |
| **Област 4**  Против пожарна заштита |  |  |  |  |  |
| **Област 5/6/7…**  (ужа стручна област) |  |  |  |  |  |
| **У К У П Н О** |  |  | **30%** | **70%** |  |
| **НАСТАВНИ МЕТОДИ КОЈИ ЋЕ БИТИ КОРИШЋЕНИ У РЕАЛИЗАЦИЈИ ПРОГРАМА:** | | | | | |

|  |  |  |
| --- | --- | --- |
| **ПРОФИЛ КАНДИДАТА** | | |
| **1.** | Врста инвалидности/радна способност |  |
| **2.** | Претходне квалификације |  |
| **3.** | Посебна знања и вештине/радно искуство |  |
| **4.** | Други подаци од значаја |  |

|  |  |  |  |  |
| --- | --- | --- | --- | --- |
| **ОБЛАСТИ И ПРЕДАВАЧ/ИНСТРУКТОР** | | | | |
| **Р.БР.** | Назив области | Име и презиме предавача /квалификације | теоријски /практични део | |
| Т | П |
| **1.** |  |  |  |  |
| **2.** |  |  |  |  |
| **3.** |  |  |  |  |
| **4.** |  |  |  |  |
| **5.** |  |  |  |  |

|  |  |
| --- | --- |
| **ПРЕДЛОГ ДИНАМИКЕ РЕАЛИЗАЦИЈЕ НАВЕДЕНОГ ПРОГРАМА ОБУКЕ** | |
| Укупан број часова по програму |  |
| Број радних дана у седмици |  |
| Број часова по дану |  |
| Укупно време за реализацију обуке (у радним данима) |  |
| Број лица која ће бити укључена у програм |  |
| Број група |  |
| Величина групе |  |

|  |
| --- |
| **УЏБЕНИЦИ, ПРИРУЧНИЦИ И МУЛТИМЕДИЈАЛНИ МАТЕРИЈАЛИ КОЈИ ЋЕ БИТИ ДАТИ ПОЛАЗНИЦИМА НА КОРИШЋЕЊЕ** |
| **У циљу постизања што бољих резултата полазници ће на коришћење добити следеће материјале:**  појаснити (нпр. скрипту са наставним материјалом који ће се обрађивати током обуке, CD са Power point презентацијама и видео записима који ће се користити током обуке и друго) |
|  |

|  |  |  |  |
| --- | --- | --- | --- |
| **ЛОКАЦИЈА, ПРОСТОРНИ И ТЕХНИЧКИ УСЛОВИ У ПОГЛЕДУ ИНФРАСТРУКТУРЕ И У ФУНКЦИОНАЛНОМ ПОГЛЕДУ** | | | |
| **ТЕОРИЈСКИ ДЕО** | | | |
| Место и општина | |  | |
| Адреса | |  | |
| **ПРАКТИЧНИ ДЕО** | | | |
| Место и општина | |  | |
| Адреса | |  | |
| **ПРОСТОРНИ УСЛОВИ** | | | |
| опис зграде/простора у коме се налазе учионице, кабинети, производни погони, помоћне и заједничке просторије и сл.  (пословна/стамбена зграда, спратност, осветљење, вентилација) | |  | |
| **намена просторије** | **површина у м2** | **број јединица** | **број полазничких места** |
| учионица |  |  |  |
| кабинет за извођење практичне наставе |  |  |  |
| помоћне и  заједничке просторије |  |  |  |
| остало (навести) |  |  |  |
| **ТЕХНИЧКИ УСЛОВИ** | | | |
| опрема, алати и наставна средства  (детаљно описати алате, опрему и наставна средства која ће бити на располагању полазницима обуке за заједничку употребу и појединачно) | |  | |

|  |  |  |  |  |
| --- | --- | --- | --- | --- |
| **ПРОВЕРА ЗНАЊА И ВЕШТИНА** | | | | |
| **ПРОВЕРА СТРУЧНЕ ОСПОСОБЉЕНОСТИ ВРШИ СЕ:**   * током програма * на крају програма * комбиновано | | | | |
| **ПРВА**  **НЕДЕЉА** | учионица | **ТЕМА:**  усмено испитивање  и/или  писмено тестирање | КАТЕГОРИЈАЛНО:   * задовољио * није задовољио | предавач /инструктор /стручно лице за безбедност и здравље на раду /стручно лице за противпожарну заштиту |
| **ДРУГА**  **НЕДЕЉА** | учионица | **ТЕМА:**  усмено испитивање  и/или  писмено тестирање | КАТЕГОРИЈАЛНО:   * задовољио * није задовољио | предавач /инструктор /стручно лице за безбедност и здравље на раду /стручно лице за противпожарну заштиту |
| **ТРЕЋА/ЧЕТВРТА…**  **НЕДЕЉА** | кабинет | **ТЕМА:**  усмено испитивање  и/или  писмено тестирање | КАТЕГОРИЈАЛНО:   * задовољио * није задовољио | инструктор |
| **НА КРАЈУ ОБУКЕ** | кабинет,  погон | **ТЕМА:**  усмено испитивање  и  практична провера | КАТЕГОРИЈАЛНО:   * задовољио * није задовољио | инструктор |